खाद्य आयात मंत्री रविंद्र चव्हाण ने इसकी घोषणा करते हुए कहा कि उन लोगों के खिलाफ कार्रवाई की जाएगी जो लोगों को सिनेमा हॉल में खाने-पीने की चीजें लाने से रोंकेगे. महाराष्ट्र विधान परिषद में बोलते हुए चव्हाण ने कहा कि खाने की चीजों के दाम अलग-अलग नहीं हो सकते. ये फैसला उस घटना के दो हफ्ते के भीतर आया है जब पुणे में महाराष्ट्र नवनिर्माण सेना के लोग सीसीटीवी कैमरे में एक मल्टीप्लेक्स के फूड काउंटर पर खाने-पीने की चीजों के दाम को लेकर वहां मौजूद कर्मी के साथ गुंडागर्दी करते हुए कैद हुए थे.